Իհարկե, չպետք է միամիտ լինել ու կարծել, թև ավագանու ընտրությանը մասնակցելու հայտ ներկայացրած բոլոր 13 քաղաքական ուժերն էլ խնդիր են դրել իրենց առջև անպայման ապահովելու անցողիկ տոկոսներ։ Յուրաքանչյուրն իր խնդիրն է լուծում. ոմանք իրոք ցանկանում են հաղթել, ոմանք՝ նշանակալի ներկայություն ապահովել ավագանու կազմում, ոմանք համապետական ընտրություններից առաջ կամենում են հայտարարել իրենց մասին որպես նոր ուժ, ոմանք հիշեցնել սեփական գոյության մասին, ոմանք էլ, հասկանալով, որ հեռանկար ու հնարավորություններ չունեն, պարզապես փորձում են դառնալ քաղաքական առևտրի մասնակից։